text: Caixa de trons: Lioneses amb crema
  Lioneses amb crema
  Amb l'excusa de seguir una mica les tradicions i per fer-li una petita sorpresa al pare de la casa en nom de l'Arnau, vaig veure pel Twitter una recepta de lioneses de La Fageda i em vaig decidir a provar-la. La crema però, també la vaig fer jo.
  Lioneses de crema
  Per a les lioneses:
  ~ 125 ml de llet
  ~ 125 ml d'aigua
  ~ 100 gr de mantega
  ~ 150 gr de farina
  ~ polsim de sal i de sucre
  ~ ratlladura de mitja llimona
  ~ sucre llustre per decorar
  ~ 250 ml de llet
  ~ un trosset de canó de canyella
  ~ 20 gr de MAIZENA
  En un tassó al foc hi podem l'aigua, la llet, la sal el sucre, la ratlladura de llimona i la mantega. Mentre es desfà la mantega preparem la farina. Un cop tot desfet, es tira la farina amb el foc baix i es remena fins que es faci una pasta compacta. Ho retirem del foc. Afegim els ous un a un remenant amb força ja que la massa és compacte.
  Encenem el forn a 180 graus (a la recepta posa 220 i si no teniu ventilador o turbo al vostre forn es cremen per fora massa ràpid).
  Preparem una mànega pastissera amb una boca de punta d'estrella grossa. Disposem les lioneses a la safata del forn coberta amb paper sulfuritzat. Les enfornem entre 10 i 15 minuts. Esteu alerta que es fan ràpid.
  Mentre tenim les lioneses al forn podem preparar la crema (millor poseu un temporitzador o s'acaben cremant!). Poseu un cassó al foc amb la llet, el sucre, la canyella i la pell de llimona fins que arrenqui al bull. Mesclem els ous i la MAIZENA a part, quedaran espessos i la farina no ha de fer grumolls, per això millor passar-la pel colador. Un cop arrenqui al bull ho retirem del foc i afegim la pasta d'ou i farina, remenem bé fins que es vegi tot desfet i ho tornem a posar al foc fins que bulli. Ja tenim la crema per farcir!
  Omplim amb la crema un biberó de cuina per omplir les lioneses. Anem clavant la punta i farcint totes les lioneses. Com a decoració i perquè el conjunt no és excessivament dolç, afegim sucre llustre per decorar per sobre de manera generosa.